જોકે વીતેલા વર્ષ ર૦૧૬માં અનેક સામાજિક અને રાજકીય મુદ્દાઓએ આનંદીબહેનની સરકારની ખુરશીના પાયા હચમચાવી નાંખ્યા હતા. પાટીદાર અનામત આંદોલન અને ઊના દલિતકાંડથી સરકારની ભારે બદનામી થઈ અને આખરે ‘બહેને’ ગાદી છોડવી પડી કે છોડવા માટે મજબૂર કરાયાં. બહેનના વિકલ્પ રૂપે નવા મુખ્યમંત્રીની પસંદગીમાં સત્તારૂઢ ભારતીય જનતા પાર્ટીની આંતરિક ખેંચતાણ બહાર આવી અને ભારે રાજકીય દાવપેચ વચ્ચે રાજ્યના નવા મુખ્યમંત્રી તરીકે વિજય રૂપાણી પર પસંદગીનો કળશ ઢોળાયો.